Björgunarsveitin Lífsbjörg í Snæfellsbæ barst síðdegis í gær beiðni um að aðstoða konu sem lenti í vandræðum á bíl sínum við Arnarstapa . Konan var ein á ferð og hafði misst upp afturhlera á bíl sínum og gat ekki lokað . Hún var inni í bílnum og hékk í hleranum til að halda honum niðri . Bíllinn var orðinn hálffullur af snjó þegar björgunarsveitamenn komu á vettvang . Að sögn Davíðs Óla Axelssonar hjá Lífsbjörg hafði konan fengið ónógar upplýsingar og lagði upp í þessa ferð í hvassviðri og snjóblindu sem var á Snæfellsnesi í gær . Davíð Óli segir að vegna blindunnar hafi það tekið björgunarsveitarmenn klukkutíma að komast á staðinn . Konan hafði þá verið standaglópur í bílnum í tvo tíma og orðin köld og slæpt . Davíð Óli segir að þegar til kom hafði ekkert skemmst í bílnum og frostið og úrkoman verið skýringin á óförum konunnar , sem er ung og íslensk . „ Hún kom í björgunarsveitarbílinn til okkar og þrír okkar manna keyrðu síðan hennar bíl í Rif . Þar settum við hann inn í húsið okkar til að þiðna , en konan gisti á hótelinu í nótt . Þar sem ennþá erhríðarkóf fylgdum við henni á Arnarstapa , “ segir Davíð Óli .